Samuel Gottlieb Gmelin

Samuel George Gottlieb Gmelin, nado o 4 de xullo de 1744 en Tubinga e finado o 27 de xuño de 1774 en Achmetkend, (no actual Daguestán), foi un médico, naturalista e explorador alemán ao servizo do Imperio ruso.

 Traxectoria 
Samuel Gottlieb Gmelin naceu  en Tubinga no seo dunha coñecida familia de naturalistas. Seu pai era Johann Conrad Gmelin, un boticario e cirurxián, e era sobriño de Johann Georg Gmelin, que tamén era tío de Johann Friedrich Gmelin (o natutralista que publicou en Alemaña o Systema Naturae de Carolus Linnaeus). 

Samuel obtivo o título de médico en 1763 na Universidade de Leiden á temperá idade de 18 anos. Mientras viviu nas  Provincias Unidas, Gmelin amosou un grande interese polas algas mariñas. En 1766 fixo oposicións e gañou o posto de profesor de Botánica na Universidade de San Petersburgo. 

Ao ano seguiente formou parte dunha expedición de estudos da Historia Natural do Imperio ruso, na que  explorou as concas dos ríos Don e Volga, e as costas oeste e leste do mar Caspio. Mentres atravesaba o Cáucaso foi hospedado polo Khan Usmey de Khaiïtakes, e faleceu debido a un mal tratamento dunha enfermidade contaída estando cativo en Derbent. Tiña só 29 anos.

Gmelin foi o autor de Historia Fucorum (1768), a primeira obra dedicada á bioloxía mariña, na que describe as algas e onde fai uso por primeira vez do sistema binomial de nomenclatura. Nesa obra incluíu elaboradas láminas con ilustracións de todo de algas mariñas que, na actualidade, non se conservan. Os resultados da súa expedición publicáronse en Reise durch Russland zur untersuchung der drey natur-reiche (Viaxes por Rusia para o estudo das tres provincias naturais) (1770-1784, 4 volumes). O volume final ía ser completado por Johann Anton Güldenstädt pero foi editado finalmente por Peter Simon Pallas despois da morte de Güldenstädt.

 Vida familiar 
En 1772 casou con Anna von Chappuzeau, neta do famoso capitán de navío Xacobe Chappuzeau (Iákov Shapizo, en ruso Яков Шапизо), heroe da batalla da Illa de Saaremaa (Ösel) en 1719, cando comandaba o Raphail.

 Distincións 
Foi membro  de:
Academia das Ciencias de Rusia
Academia das Ciencias de San Petersburgo

 Abreviatura 
A abreviatura S.G.Gmel. emprégase para recoñecer a  como autoridade na descrición e taxonomía en botánica.S.G.Gmel. – Samuel Gottlieb Gmelin (1744-1774) no IPNI.

 Notas 

 Véxase tamén 

 Bibliografía 
 Moriz Gmelin (1979): Gmelin, Samuel. En: Allgemeine Deutsche Biographie (ADB). Vol. 9, Duncker & Humblot, Leipzig, pp. 273 e ss.
 Helmut Dolezal (1964): Gmelin, Samuel. En: Neue Deutsche Biographie (NDB). Vol. 6, Duncker & Humblot, Berlin, pp. 481 e ss.

 Ligazóns externas 
 Lista de taxons descritos por Samuel Gmelin no IPNI.

Categoría:Científicos de Alemaña
Categoría:Científicos de Rusia
Categoría:Ficólogos
Categoría:Nados en Tubinga
Categoría:Nados en 1744
Categoría:Finados en 1774